# El manual del &dolphin;

## Introducció

El &dolphin; és el gestor de fitxers predeterminat del &plasma;. El seu objectiu és millorar la usabilitat en l'àmbit de la interfície d'usuari. El &dolphin; se centra només a ser un gestor de fitxers, mentre que el &konqueror;, que en el &kde; 3 era el gestor de fitxers predeterminat, i encara es pot utilitzar per a la gestió de fitxers, és un visor universal per a molts tipus de fitxer.

Aquest enfocament del disseny permet als desenvolupadors concentrar-se en l'optimització de la interfície d'usuari per a la tasca específica de la gestió de fitxers.

Si us plau, podeu informar de qualsevol problema o peticions de noves funcionalitats a l'autor del &dolphin; a través del diàleg d'informe d'error. Aquest és accessible des del botó Control a la dreta de la barra d'eines en el mode predeterminat, sense la barra de menús; o des del menú Ajuda Informa d'un error... de l'aplicació, si s'està mostrant la barra de menús.

## Ús del &dolphin;

### La interfície d'usuari del &dolphin;

La següent captura de pantalla mostra la interfície d'usuari predeterminada del &dolphin;:

Captura de pantalla de la interfície d'usuari predeterminada del &dolphin;. Interfície d'usuari predeterminada del &dolphin;.

Interfície d'usuari predeterminada del &dolphin;.

Els elements de la interfície d'usuari predeterminada són:

- La barra d'eines es pot utilitzar per a un ràpid accés a les accions d'ús freqüent. Aquesta es pot personalitzar fent clic amb el &BDR; i escollint Configura les barres d'eines... al menú contextual, amb Configura les barres d'eines... des del botó Control a la dreta de la barra d'eines o mitjançant Arranjament Configura les barres d'eines... des del menú principal.

  Captura de pantalla de la barra d'eines del &dolphin;. La barra d'eines predeterminada.

  Elements de la barra d'eines on la icona és suficient per a conèixer l'ordre, ja que no disposa de text al costat de les icones. Això es pot canviar fent clic del &BDR; i seleccionant el text de l'element Mostra el text. El botó Control a la dreta de la barra d'eines només es mostra si la barra de menús està oculta.

- La barra de localització, sempre mostrarà el camí cap a la carpeta actual. Es pot canviar entre dos modes diferents. Per a més detalls, vegeu la secció sobre la barra de localització.

- La vista, mostra tots els fitxers i carpetes a la carpeta actual.

- El plafó Llocs, proporciona un ràpid accés a les ubicacions preferides i discs o altres suports.

  Si la cerca d'escriptori i la indexació de fitxers estan habilitades al mòdul Cerca a l'escriptori en &systemsettings;, el plafó proporcionarà els elements Recents i permetrà cercar per Documents, Imatges, Fitxers d'àudio i Vídeo.

- La barra d'estat. On es mostra el nom, la mida i el tipus de fitxer que es troba actualment sota el punter del ratolí, o el nombre i grandària dels fitxers que estan seleccionats. A la dreta, hi ha un control lliscant de zoom que permet ajustar la mida de les icones a la vista.

- La barra de menús (oculta de manera predeterminada), la qual proporciona accés a totes les ordres i opcions de configuració. Per a una llista de totes les ordres de menú, vegeu la Referència d'ordres. La barra de menús es pot alternar amb Mostra la barra de menús (&Ctrl;M) des del menú Arranjament o des del botó Control.

  Si la barra de menús està oculta, totes les seves accions estaran disponibles des del botó Control.

- De manera predeterminada, els plafons addicionals Informació, Carpetes i Terminal estan ocults. Per a més informació, vegeu Plafons.

### La vista del &dolphin;

#### Ús de la vista

La vista mostra tots els fitxers i carpetes a la carpeta actual. Aquests elements són accessibles o manipulats de maneres diferents:

- Un fitxer o carpeta es pot obrir fent-hi clic amb el &BER; o fent-hi doble clic, si està habilitada l'opció Doble clic per a obrir fitxers i carpetes al mòdul Dispositius d'entrada Ratolí de &systemsettings;.

- En fer clic a qualsevol element o l'àrea blanca al voltant dels elements amb el &BDR; s'obrirà un menú contextual que permet accedir a moltes de les accions d'ús freqüent per a l'element o la carpeta actual, respectivament.

- Si es prem el &BER; sobre un element, però no es deixa anar immediatament, l'element es podrà arrossegar i deixar anar en una altra carpeta a la vista actual o en una altra vista del &dolphin; (en una altra finestra del &dolphin; o en la mateixa finestra si la vista està dividida, veure a sota) per a moure, copiar o crear un enllaç simbòlic. Els elements fins i tot es poden deixar en una altra aplicació per a obrir-los des d'aquesta.

El &dolphin; recordarà l'historial de les carpetes visitades. Per a navegar cap enrere o cap endavant en l'historial, es poden utilitzar els botons corresponents a la barra d'eines:

Captura de pantalla de la barra d'eines del &dolphin;. Els botons enrere i endavant a la barra d'eines.

Els botons Enrere i Endavant a la barra d'eines es poden utilitzar per a navegar en l'historial.

Si feu clic amb el &BMR;, s'obrirà l'element a l'historial en una pestanya nova, mantenint així la pestanya actual amb el seu contingut.

#### Aparença de la vista del &dolphin;

La barra d'eines conté botons per a controlar l'aparença de la vista:

Captura de pantalla de la barra d'eines del &dolphin;. Els botons de la barra d'eines que controlen l'aparença de la vista.

Els botons de la barra d'eines que controlen l'aparença de la vista.

Tota la configuració i altres opcions concernents es debaten a continuació, &ead;, l'ordenació dels fitxers a la carpeta actual també es pot modificar en el menú Visualitza i en el diàleg Estil de presentació de la vista. De manera predeterminada, aquestes opcions seran recordades per a cada carpeta per separat. Aquest comportament es pot canviar a la secció General de la configuració.

##### Modes de vista

Els primers tres botons a la captura de pantalla de sobre canvien entre els modes de vista del &dolphin;.

- A la vista Icones, la qual és la predeterminada, els fitxers estaran representats per una icona que mostra el tipus de fitxer, i una icona de carpeta mostrant les subcarpetes. Els noms de les carpetes, dels fitxers i dels elements s'habiliten a Visualitza Informació addicional, i es mostren a sota de les icones.

- La vista Compacte, mostra el contingut de la carpeta com a icones amb el nom al seu costat i els elements habilitats a Visualitza Informació addicional sota el nom. Els elements estan agrupats en columnes similars a la Vista breu en el diàleg de fitxers del &kde;.

- A la vista Detalls, el contingut de la carpeta es mostra com una llista detallada que conté el nom, la mida i la data de la darrera modificació de cada element. S'hi poden afegir columnes addicionals fent clic a la capçalera d'una columna amb el &BDR;.

  Al menú contextual de la línia de capçalera podeu escollir entre una amplada de columna personalitzada o automàtica. L'amplada automàtica ajustarà totes les columnes una vegada per a mostrar l'element més llarg a tota la columna, a excepció de la columna Nom on l'extensió se substitueix per ....

  L'ordre de les columnes es pot canviar fent arrossega i deixa sobre les capçaleres de la columna, a excepció de la capçalera Nom, la qual sempre serà la primera columna en aquesta vista.

  La vista Detalls permet veure la carpeta actual en forma d'arbre si s'habilita Carpetes expansibles: Cada subcarpeta de la carpeta actual es pot expandir o plegar fent clic a les icones > o v al seu costat.

Vista per grups Vista per grups

Tots els modes de vista tenen suport per a ordenar segons el tipus seleccionat a Visualitza Ordena per

##### Informació a la vista

En tots els modes de vista, el &dolphin; almenys mostrarà una icona i un nom per a cada element. Utilitzant Informació addicional al menú Visualitza o al menú contextual de la capçalera en el mode Detalls, podreu seleccionar mostrar més informació per a cada element:

Mida, Data, Tipus, Puntuació, Etiquetes o Comentari.

Depenent del tipus de fitxer es poden seleccionar criteris d'ordenació addicionals:

- Document: Nombre de paraules i línies
- Imatge: Mida i orientació
- Àudio: Artista, àlbum, durada i pista

El submenú Altres permet seleccionar Camí, Destinació de l'enllaç, Copiat des de, Permisos, Propietari o Grup d'usuari.

##### Vista prèvia

Si la Vista prèvia està habilitada, les icones es basaran en el contingut real del fitxer o de la carpeta, &pex;, per a les imatges es mostrarà una vista prèvia reduïda de la imatge.

##### Divideix

Si es fa clic a Divideix, es mostraran dues vistes que poden mostrar el contingut de carpetes diferents. Això pot ser còmode per a moure o copiar fitxers.

#### Selecció de múltiples elements a la vista

Hi ha diverses maneres de seleccionar elements en la vista. Una vegada se selecciona un grup d'elements, totes les accions, com ara Retalla, Copia, Mou a la paperera, i les operacions arrossega i deixa, afectaran a tots els elements seleccionats.

##### Selecció d'elements emprant el ratolí

- Podeu prémer el &BER; en algun lloc de la vista i dibuixar un rectangle al voltant d'un grup d'elements abans de deixar anar el botó. Això seleccionarà tots els elements del rectangle i netejarà la selecció anterior. Si es prem la tecla &Maj; durant el procés de selecció, es mantindrà la selecció anterior.

- Si es prem la tecla &Ctrl; mentre es fa clic sobre un element amb el &BER;, es canviarà l'estat de selecció d'aquest. Si es prem la tecla &Ctrl; mentre es dibuixa un rectangle al voltant d'un grup d'elements com s'ha descrit anteriorment, es canviarà l'estat de la selecció de tots els elements en el rectangle.

- Si es prem la tecla &Maj; mentre es fa clic sobre un element amb el &BER;, se seleccionaran tots els elements entre l'element actual anterior i l'element on feu clic.

- Si Mostra un marcador de selecció està habilitada a la pestanya Comportament de la secció General de la configuració, apareixeran uns petits botons + o - a la cantonada superior esquerra de l'element que es trobi actualment sota el punter del ratolí. Fent clic en aquest signe se seleccionarà o desseleccionarà l'element, respectivament.

##### Selecció d'elements emprant el teclat

- Si es prem una tecla de fletxa, Re Pàg, Av Pàg, Inici, Fi, el nou element actual serà seleccionat, i la selecció anterior es netejarà.

- Si es manté premuda la tecla &Ctrl; mentre es prem una de les tecles anteriors, la selecció romandrà sense canvis.

- Si es manté premuda la tecla &Maj; mentre es prem una de les tecles anteriors, tots els elements entre l'element actual anterior i el nou element actual seran seleccionats.

- Si es prem &Ctrl;Espai, es canviarà l'estat de selecció de l'element actual.

- &Ctrl;A seleccionarà tots els elements en la vista.

- &Ctrl;&Maj;A canviarà l'estat de selecció de tots els elements en la vista.

- Seleccioneu un fitxer o carpeta, escriviu les primeres lletres del seu nom i l'element coincident serà seleccionat primer. Per a netejar la selecció i cancel·lar, premeu la tecla &Esc; o espereu el temps d'espera d'1 segon.

### Barra de localització

La barra de localització, la qual es troba a la part superior de la vista del &dolphin;, mostra el camí cap a la carpeta actual. La barra de localització té dos modes.

#### El mode navega

En el mode navega, el qual és el predeterminat, el nom de cada carpeta al camí per a la carpeta actual és un botó sobre el qual es pot fer clic per a obrir ràpidament la carpeta. D'altra banda, fer clic al signe > a l'esquerra d'una carpeta, obrirà un menú que permet obrir ràpidament una subcarpeta d'aquesta.

Captura de pantalla de la barra de localització en el mode navega. Barra de localització en el mode navega.

Barra de localització en el mode navega.

#### El mode edita

En el mode navega, en fer clic a l'àrea grisa a la dreta del camí amb el &BER; canviarà la barra de localització al mode edita, en el qual es pot editar el camí utilitzant el teclat. Per a tornar al mode navega, feu clic a la marca de selecció a la dreta de la barra de localització amb el &BER;.

Captura de pantalla de la barra de localització en el mode edita. Barra de localització en el mode edita.

Barra de localització en el mode edita.

##### Ús dels kioslaves

Si la barra de localització està buida en el mode edita, apareixerà una llista desplegable al davant de la barra de llista amb tots els kioslaves disponibles al sistema. Els kioslaves són programes integrats en el &kde;, els quals afegeixen suport per a molts protocols diferents al &dolphin; i altres aplicacions del &kde;.

Per exemple, amb el kioslave fish, es pot emprar el &dolphin; per a gestionar fitxers i carpetes en una màquina remota que sigui accessible a través de SSH. Per a fer-ho, haureu d'escriure `nom_usuari@maquina_remota` dins la barra de localització. La gestió remota de fitxers es pot fer de forma similar sobre les màquines accessibles remotament mitjançant els protocols &FTP;, &NFS;, SFTP, &SMB; (&CIFS;) o webdav.

També és possible emprar la llista desplegable dels kioslaves per a accedir a l'&systemsettings;, els tipus de lletra, la paperera, altres programes i als dispositius connectats. Vegeu la llista desplegable per a veure la llista completa de les capacitats disponibles dels kioslaves al vostre sistema.

Captura de pantalla de la llista de kioslaves Barra de localització mostrant els kioslaves disponibles.

Llista dels kioslaves disponibles.

#### Llocs i context

Si el plafó Llocs està ocult. En ambdós modes es mostrarà una icona addicional al davant del camí. Es pot fer clic a la icona amb el &BER; per a obrir un menú que ofereixi ràpid accés als llocs i suports d'emmagatzematge. Per a més detalls, vegeu la secció sobre el plafó Llocs.

Barra de localització amb la icona Llocs Barra de localització amb la icona Llocs

El menú contextual de la barra de localització ofereix accions per a canviar entre els modes, i per a copiar i enganxar el camí utilitzant el porta-retalls. Marqueu l'última opció en aquest menú contextual per a veure el camí d'accés complet partint des de la carpeta arrel del sistema de fitxers o per a mostrar el camí partint des de l'entrada actual a Llocs.

Menú contextual de la barra de localització Menú contextual de la barra de localització

### Plafons

El &dolphin; permet una sèrie de plafons que es col·loquen al costat de la vista. Aquests poden habilitar-se en el menú Visualitza Mostra els plafons. Per a desancorar els plafons, feu clic i arrossegueu un títol de plafó, aquest es pot moure a una posició diferent, fins i tot fora de la finestra.

#### Llocs

El plafó Llocs es troba a l'esquerra de la finestra predeterminada. El plafó Llocs mostra les ubicacions que heu marcat. També mostra qualsevol disc o suport connectat a l'ordinador, els elements utilitzats recentment i permet cercar certs tipus de fitxers. L'ordre d'aquestes entrades es pot canviar arrossegant i deixant anar.

La manera més fàcil d'afegir una carpeta al plafó Llocs és fer un arrossega i deixa en aquest. D'altra banda, podeu fer clic dintre seu amb el &BDR; i escollir Afegeix una entrada... des del menú contextual. El primer procediment crea un ampli sistema d'adreces d'interès, el segon procediment es pot utilitzar per a afegir el camí actual de la barra de localització, qualsevol carpeta o dispositiu desitjat. S'obrirà un diàleg on es podran editar l'etiqueta, la ubicació i la icona, i l'ús d'aquesta entrada es pot restringir al &dolphin;.

Un clic del &BDR; obrirà el menú contextual per a editar, afegir, ocultar o eliminar les entrades i canviar la mida de les icones a un dels valors predefinits o bloquejar/desbloquejar els plafons.

El menú contextual conté una acció per a obrir l'entrada en una pestanya nova. Els dispositius es poden desmuntar emprant el menú contextual.

#### Informació

El plafó Informació mostra informació ampliada sobre el/s element/s seleccionat/s, sobre la carpeta actual o el fitxer que actualment restava sota el ratolí, incloent-hi la mida, el tipus i la data de l'última modificació. També compta amb una gran vista prèvia de l'element seleccionat i permet assignar una puntuació, marques i comentaris a aquest.

#### Carpetes

El plafó Carpetes mostra una estructura de vista en arbre del sistema de fitxers. Només mostra les carpetes. En fer clic sobre una carpeta amb el &BER; s'obrirà aquesta a la vista del &dolphin;.

Utilitzeu Limita al directori inicial per a ocultar totes les carpetes a la vista en arbre, excepte la vostra Inici.

#### Terminal

Aquest plafó conté un terminal. El terminal s'obrirà a la carpeta que es mostra a la vista del &dolphin;. Canviar la carpeta a la vista activa del &dolphin; actualitzarà la carpeta de treball del terminal. Canviar el directori en el terminal actualitzarà la carpeta de treball a la vista del &dolphin;. El terminal funciona únicament amb suports locals.

### Consells ràpids

A continuació s'enumeren uns quants consells per a estalviar temps utilitzant el &dolphin;.

#### Adreces d'interès ràpides

Per a crear ràpidament una adreça d'interès al plafó Llocs per a la carpeta actual, feu clic amb el &BDR; en l'espai de treball i feu clic a l'opció Afegeix a Llocs en el menú contextual.

#### Trobar fitxers i cercar en els fitxers

El &dolphin; és capaç de cercar fitxers i en el seu contingut. Si premeu &Ctrl;F o s'utilitza el menú Edita Cerca... , s'obrirà la barra Cerca ja configurada per a cercar fitxers dintre de la carpeta i qualsevol subcarpeta actual. Comenceu a escriure al quadre d'entrada i s'iniciarà la cerca immediatament. Cerca fitxers i en els fitxers Cerca fitxers i en els fitxers

El &dolphin; cerca fitxers i en els fitxers.

La cerca és sensible a majúscules, i no requereix comodins (`*foo*` i `foo` són equivalents), però es poden utilitzar comodins dins el terme de cerca. `*` coincidirà amb zero o més caràcters, `?` només coincidirà amb un únic caràcter.

Aquesta característica es pot utilitzar amb el funcionament dels serveis del Baloo, sense aquests serveis, es llançarà un KIOSlave per a proporcionar els resultats de la cerca.

L'opció d'activar Pertot arreu amb els serveis de cerca del Baloo en totes les carpetes indexades, sense el Baloo, aquesta opció iniciarà la cerca des de la carpeta `Inici` de l'usuari.

Cercant amb Més opcions Cercant amb Més opcions

El &dolphin; cercant amb Més opcions.

Utilitzeu el botó Més opcions per a estendre la barra de Cerca. Proporciona una manera molt còmoda per a l'usuari per a reduir el nombre de resultats de la cerca.

Per a iniciar una cerca, seleccioneu un o més tipus de fitxer (Documents, Àudio, Vídeo, Imatges), un període de temps i puntuació.

De manera alternativa, podeu utilitzar aquestes opcions al plafó Llocs juntament amb la barra de Filtre per a cercar fitxers utilitzant el Baloo o limitar la cerca als fitxers que coincideixin amb l'expressió de filtratge.

Utilitzeu la icona Desa per a desar una cerca a la secció Cerca per del plafó Llocs per a tornar-hi a entrar de nou ràpidament en el futur.

#### Muntar els suports d'emmagatzematge

Una forma ràpida per a muntar un suport d'emmagatzematge és fer clic al dispositiu en el plafó Llocs. Això muntarà i obrirà el dispositiu al &dolphin;.

#### Desfer les accions

El &dolphin; és capaç de desfer els canvis que heu realitzat en els fitxers. Per exemple, si moveu un fitxer a la paperera, el &dolphin; podrà desfer-ho i moure'l a la seva ubicació original. Per a desfer una acció, premeu &Ctrl;Z o seleccioneu Edita Desfés: (nom de l'acció) en el menú, &pex;, Desfés: Canvia el nom.

#### Canviar el nom d'un lot de fitxers

El &dolphin; és capaç de canviar el nom de diversos fitxers alhora. Cada fitxer tindrà el nom de fitxer especificat, incloent-hi un número, &pex;, imatge_1.jpg, imatge_2.jpg, imatge_3.jpg. Això pot ser útil, &pex;, per a les fotografies preses amb una càmera digital.

Si voleu canviar el nom d'un lot de fitxers, primer seleccioneu-los. Es pot fer prement el &BER; i dibuixant un rectangle al voltant d'aquests abans de deixar anar, o mantenint premuda la tecla &Ctrl; i fent clic a cada fitxer (per a obtenir més detalls sobre la selecció d'elements, vegeu Seleccionar elements a la vista). A continuació, obriu el diàleg per a canviar el nom per lots prement F2 o a través del menú: Fitxer Reanomena... .

A continuació, introduïu el nom que voleu donar als fitxers. El caràcter # haurà d'estar present en el nom. A continuació els fitxers passaran a reanomenar-se, on el caràcter `#` se substituirà per un número consecutiu diferent per a cada fitxer.

Si totes les extensions de fitxer a la selecció són diferents, el nom de tots els fitxers es podrà canviar sense necessitat d'utilitzar un marcador de posició `#` preservant alhora les extensions de fitxer. Això és útil, &pex;, per a canviar el nom d'un fitxer de vídeo i tots els fitxers de subtítols associats, de manera que tinguin el mateix nom de fitxer, però amb extensions diferents.

#### Comparar una selecció de fitxers o de carpetes

Si l'aplicació &kompare; està instal·lada, podreu utilitzar-la per a veure les diferències entre dos fitxers o carpetes.

Primer, seleccioneu els dos fitxers o carpetes a comparar. A continuació, llanceu l'aplicació &kompare; a través del menú: Eines Compara els fitxers . A continuació, s'obrirà el &kompare; mostrant les diferències entre els fitxers o carpetes.

#### Filtrar els fitxers

El &dolphin; és capaç de filtrar fitxers, &ead;, només mostrarà a la vista els elements en què el nom contingui un text donat. Per exemple, si només es volen mostrar els fitxers MP3 d'una carpeta, podeu filtrar per .mp3. Això farà fora tots els fitxers en què el nom no contingui .mp3.

Per a filtrar fitxers, en primer lloc cal habilitar la barra de filtre, ja sigui prement &Ctrl;I o a través del menú: Eines Mostra la barra de filtre . A continuació, podeu introduir el text a filtrar a la barra de filtre. Aquesta es pot inhabilitar prement &Esc;, o amb un clic del &BER; sobre la icona Oculta la barra de filtre.

## Configuració del &dolphin;

El &dolphin; distingeix dos tipus de configuració diferents:

- Les opcions que afecten el comportament general del &dolphin;. Aquestes es poden configurar amb el diàleg de Preferències.

- Les opcions que determinen la forma en què es mostra el contingut d'una carpeta al &dolphin;. Aquestes opcions es coneixen com a Estil de presentació de la vista i es poden controlar amb els botons de la barra d'eines, a través del menú Visualitza, i amb el diàleg Estil de presentació de la vista. En la configuració predeterminada, totes les carpetes empren el mateix estil de presentació de la vista, però el &dolphin; també es pot configurar per a recordar un estil de presentació per carpeta a la secció General de la configuració.

### El diàleg de Preferències del &dolphin;

El diàleg Preferències s'obre a través d'Arranjament Configura el &dolphin;... al menú de la finestra principal del &dolphin;. Les opcions estan dividides en diversos grups als quals es pot accedir fent clic a la icona corresponent a l'esquerra del diàleg.

Totes les opcions, a excepció de la pàgina Inici i la pestanya Barra d'estat a la pàgina General són compartides amb el &konqueror; en el mode gestor de fitxers.

#### General

Aquest grup conté les opcions que controlen el comportament general del &dolphin;. El grup està dividit en quatre subgrups als quals es pot accedir utilitzant la barra de pestanyes a la part superior. Captura de pantalla de la configuració General al diàleg de preferències del &dolphin;. Configuració general.

Configuració general al diàleg preferències del &dolphin;.

##### La pestanya Comportament

- A la secció Vista, podreu configurar si l'estil de presentació de la vista serà compartit entre les carpetes o si les carpetes recordaran el seu propi estil.

- El Mode d'ordenació controla com s'ordenaran els elements a la vista. Si s'habilita Ordenació natural, l'ordre dels tres fitxers d'exemple serà:

  1. Fitxer_1,

  2. Fitxer_2,

  3. Fitxer_10.

  Si aquesta opció està inhabilitada, s'utilitzarà l'ordenació alfabètica normal, el qual donarà el següent ordre:

  1. Fitxer_1,

  2. Fitxer_10,

  3. Fitxer_2.

- Quan es passa per sobre d'un fitxer o carpeta amb el ratolí, apareixerà una petita finestra amb informació sobre aquest/a al seu costat si Mostra els consells està habilitat.

- Mostra un marcador de selecció mostra un petit botó + o - situat sobre la icona d'un element, si es manté aquest sota el ratolí. Es pot utilitzar per a seleccionar o desseleccionar l'element.

- Habiliteu Reanomena en línia per a utilitzar aquest mode si hi ha seleccionat un sol element. Si aquesta opció està inhabilitada o se seleccionen més elements, es mostrarà un diàleg durant el canvi de nom.

- Habiliteu Commuta entre subfinestres dividides amb la tecla de tabulació permet canviar entre les vistes dividides amb la tecla .

- Inhabiliteu En treure la vista dividida es tanca la subfinestra activa per a tancar la subfinestra activa quan estigui desactivat el mode de vista dividida, &pex;, prement F3.

##### La pestanya Vistes prèvies

En aquesta pestanya, podreu configurar per a quins tipus de fitxer es mostraran vistes prèvies. D'altra banda, podeu triar la mida màxima dels fitxers locals i remots per als quals es generaran vistes prèvies.

Si les vistes prèvies estan habilitades per a les carpetes, es mostraran les vistes prèvies d'alguns fitxers a la carpeta dintre d'una icona de carpeta.

##### La pestanya Confirmacions

A la secció Demana confirmació, es poden habilitar els diàlegs d'avís que es mostren abans de les accions potencialment perjudicials.

També és possible triar l'acció predeterminada per a En obrir un fitxer executable. Hi ha tres opcions, les quals s'anomenen Pregunta sempre, Obre a l'aplicació i Executa un script.

Les opcions de confirmació per a Es moguin fitxers o carpetes a la paperera i Se suprimeixin fitxers o carpetes afecten les operacions de fitxers en el &dolphin;, &konqueror;, &gwenview; i totes les aplicacions del &kde; que empren el diàleg de fitxers predeterminat del &kde;, mentre que Es tanquin finestres del Dolphin amb múltiples pestanyes és una opció específica del &dolphin;.

##### La pestanya Barra d'estat

En aquesta pestanya, es poden habilitar alguns elements addicionals per a la barra d'estat, sempre que la barra d'estat sigui prou àmplia:

- Un control lliscant de zoom que es pot utilitzar per a canviar la mida de les icones ràpidament.

- Una barra que mostra l'espai que queda lliure a la unitat actual.

#### Inici

Aquest grup conté les opcions que controlen l'aparença del &dolphin; durant l'inici. Captura de pantalla de la configuració d'Inici al diàleg preferències del &dolphin;. Configuració d'Inici.

Configuració d'Inici al diàleg de preferències del &dolphin;.

- L'opció Mostra en iniciar: permet triar la carpeta que s'obrirà a l'inici.

  Si se selecciona l'element Carpetes, pestanyes i estat de la finestra de la darrera vegada, llavors:

  - Quan es llança des de la &IGU; o CLI sense cap &URL;, el &dolphin; restablirà la sessió

  - Quan es torna a arrencar amb el &dolphin; obert, es tornarà a iniciar la sessió amb normalitat una vegada torni el sistema

  - Quan es llança amb algun &URL;, s'obrirà la finestra del &dolphin; mostrant els &URL; en lloc de restaurar la sessió

  - Quan el &dolphin; ja s'està executant i s'obre una finestra nova, aquesta només mostrarà una sola pestanya amb el mateix &URL; com era visible en una instància prèviament oberta del &dolphin;

  La ubicació d'aquesta també es pot introduir directament o triar en un diàleg que s'obre fent clic al botó que mostra una icona de carpeta. D'altra banda, la ubicació actual o la ubicació predeterminada (la qual és la carpeta de l'usuari) es pot utilitzar com a carpeta inicial fent clic al botó corresponent.

- Comença en el mode de vista dividida controla si la vista del &dolphin; serà o no dividida en les finestres noves.

- Mostra la barra de filtres controla si apareixerà o no la barra de filtres a l'inici. Per a més detalls, vegeu la secció sobre la barra de filtres.

- Fes editable la barra de localització controla si la barra de localització restarà en el mode edita a l'inici. El mode navega de la barra de localització s'utilitza d'una altra manera. Per a obtenir més informació sobre els dos modes, vegeu la secció sobre la barra de localització.

- Obre les carpetes noves en pestanyes controla si el &dolphin; hauria d'obrir una carpeta nova en una pestanya nova de la instància actual quan es crida externament. Si no està habilitada, les carpetes noves s'obriran en instàncies noves del &dolphin;. De manera predeterminada, aquesta opció està habilitada.

- Si Mostra el camí sencer a la barra de localització està habilitada, es mostrarà el camí sencer de la ubicació actual en el mode navega de la barra de localització. D'altra manera, es mostrarà una versió curta del camí, començant-lo des d'un dels llocs en el plafó Llocs.

- Mostra el camí sencer a la barra de títol fa que sigui fàcil distingir entre fitxers o carpetes amb el mateix nom en carpetes diferents.

#### Modes de vista

Aquest grup conté les opcions que controlen el comportament dels modes de vista del &dolphin;. Els tres modes de vista (Icones, Compacte i Detalls) són accessibles a través de la barra amb pestanyes a la part superior. Captura de pantalla de la configuració de la Vista d'icones al diàleg de preferències del &dolphin;. Configuració dels modes de vista.

Configuració per als Modes de vista al diàleg de preferències del &dolphin;.

##### Opcions comunes per a tots els modes de vista

Els tres modes de vista tenen algunes opcions comunes:

- Els controls lliscants que controlen la mida de les icones. Les mides Predeterminada o Vista prèvia s'utilitzen si les vistes prèvies estan habilitades o inhabilitades, respectivament. Cal tenir en compte que la mida de la icona es pot canviar fàcilment amb el control lliscant de zoom a la barra d'estat si l'opció corresponent està habilitada a la secció General de la configuració.

- Una opció per al tipus de lletra utilitzat en el mode de vista: es pot triar o bé el tipus de lletra del sistema o un tipus de lletra personalitzat.

Les altres opcions a la secció Text només s'aplicaran a un dels modes de vista que es discuteixen a continuació.

##### Icones

- Amplada controla l'amplada màxima que està reservada per al text d'un element de fitxer.

- Màxim de línies significa el nombre màxim de línies de text sota la icona.

##### Compacte

- Amplada màxima controla l'amplada màxima que està reservada per al text d'un element de fitxer.

##### Detalls

- Carpetes expansibles determina si cap carpeta que contingui subcarpetes es mostrarà en una vista en arbre, on els subelements es poden desplegar fent clic amb el &BER; sobre la icona > i plegar fent clic sobre la icona v.

  La mida de la carpeta mostra: permet definir la propietat a emprar i després ordenar les carpetes per la seva mida. És possible ordenar les carpetes per Nombre d'elements o la Mida del contingut i triar un límit per al nivell de recursivitat (pot ser útil per a restringir les iteracions innecessàries en les estructures profundes de carpetes o en els sistemes de fitxers lents).

#### Navegació

Aquest grup conté les opcions que controlen com es navega en l'estructura de carpetes i es treballa amb els arxius. Captura de pantalla de la configuració per a la Navegació al diàleg de preferències del &dolphin;. Configuració de la Navegació.

Configuració per a la Navegació al diàleg de preferències del &dolphin;.

- L'opció per a obrir elements amb un o doble clic del ratolí és una opció de tot el sistema i es pot canviar a &systemsettings; en el mòdul Dispositius d'entrada Ratolí.

- Els arxius seran oberts a l'interior del &dolphin;, i no en una aplicació externa, si Obre els arxius com a carpetes està habilitat.

- Si Obre les carpetes en les operacions d'arrossegat està habilitada, si s'arrossega un element amb el ratolí i es manté al damunt d'una carpeta per un curt període de temps s'obrirà aquesta carpeta. Això permet moure o copiar elements ràpidament a les carpetes que estan diversos nivells més profunds a la jerarquia de carpetes.

#### Serveis

Aquest grup ofereix una selecció dels serveis que es poden mostrar en el submenú Accions del menú contextual del &dolphin; que apareix en fer clic en un fitxer o carpeta amb el &BDR;.

Captura de pantalla de la configuració per als Serveis al diàleg de preferències del &dolphin;. Configuració dels serveis.

Configuració per als Serveis al diàleg de preferències del &dolphin;.

Utilitzant l'opció Baixa serveis nous podreu obtenir serveis addicionals per al menú contextual.

Si teniu instal·lats els connectors del &dolphin; per a Bazaar, Mercurial, Git o Subversion del mòdul kdesdk, aquests seran mostrats a la llista. Si aquests connectors estan habilitats i entreu en una carpeta que es troba sota el control de versions, l'estat de la versió (ha canviat localment, actualitzada, &etc;) s'indicarà mitjançant icones i tindreu entrades addicionals en el menú contextual com publica, actualitza, afegeix, suprimeix, &etc;

En aquesta llista de serveis podeu triar si les ordres Suprimeix, Copia a i Mou a seran mostrades en el menú contextual.

El &dolphin; s'haurà de reiniciar per a activar els canvis d'algunes d'aquestes opcions.

#### Paperera

Aquest grup conté les opcions que controlen el comportament de la paperera. Captura de pantalla de la configuració per a la Paperera al diàleg de preferències del &dolphin;. Configuració per a la paperera.

Configuració per a la Paperera al diàleg de preferències del &dolphin;.

- Els fitxers antics tenen un nombre configurable de dies després dels quals es poden eliminar de forma automàtica.

- La mida de la paperera es pot limitar a un percentatge configurable a la mida del disc. Si s'arriba a aquest límit, es pot emetre un avís, o es poden eliminar de forma automàtica els fitxers més antics o més grans.

### Estil de presentació de la vista per a les carpetes

Les opcions següents controlen com es mostrarà el contingut d'una carpeta a la vista del &dolphin;, i s'emmagatzemen de manera predeterminada per a cada carpeta:

- Els modes de vista (Icones, Compacte, Detalls)

- L'ordenació dels elements, la qual es determina per l'ordre d'ordenació (ascendent, descendent) i l'atribut (com el nom, la mida...) en el que s'ordenen els elements

- Ordenació de carpetes i fitxers: les carpetes es mostraran primer?

- Vistes prèvies: es mostren en comptes de les icones (d'acord a les opcions efectuades a la pestanya Vistes prèvies a la configuració General del &dolphin;) o no?

- Els elements es mostren en grups en les vistes?

- Es mostren els fitxers ocults?

- Quina informació addicional (a més del nom) es mostra a les vistes Icones o Detalls?

L'estil de presentació de la vista es pot configurar al menú Visualitza, algunes (com el mode de vista) també es poden canviar utilitzant els botons de la barra d'eines.

#### El diàleg Estil de presentació de la vista

Captura de pantalla del diàleg Estil de presentació de la vista. El diàleg Estil de presentació de la vista.

El diàleg Estil de presentació de la vista.

El diàleg Estil de presentació de la vista es pot utilitzar per a modificar ràpidament l'estil de presentació per a moltes carpetes alhora. Això es fa per a la carpeta actual, per a la carpeta actual incloent totes les subcarpetes, o fins i tot per a totes les carpetes, depenent de l'opció escollida a la secció Aplica a.

Si Usa com a configuració predeterminada de visualització està habilitat, les propietats de la vista escollides també s'utilitzaran per a totes les carpetes que encara no tenen propietats de vista personalitzades.

## Referència d'ordres

De manera predeterminada, la barra de menús no és mostrada. Totes les accions descrites aquí són accessibles amb els botons de la barra d'eines o amb els elements al menú del botó Control de la barra d'eines.

### La barra de menús a la finestra principal del &dolphin;

#### El menú Fitxer

Fitxer Crea nou

- Crea un nou objecte (com una carpeta o un fitxer de text) a la carpeta actual.

  Trobareu una explicació de tots els objectes disponibles en el manual del &konqueror; al capítol Crea nou.

&Ctrl;N Fitxer Finestra nova

- Obre una finestra nova del &dolphin;.

&Ctrl;T Fitxer Pestanya nova

- Obre una pestanya nova.

&Ctrl;W Fitxer Tanca la pestanya

- Tanca la pestanya actual.

&Ctrl;&Maj;T Fitxer Desfés el tancament de la pestanya

- Torna a obrir l'última pestanya tancada.

F2 Fitxer Reanomena

- Canvia el nom d'un element inclòs seleccionat. Obre el diàleg Reanomena per lots quan se seleccionen diversos elements.

Supr Fitxer Mou a la paperera

- Mou l'element o elements seleccionats a la paperera.

&Maj;Supr Fitxer Suprimeix

- Suprimeix permanentment l'element o elements seleccionats. Els elements que no es mouen a la paperera no es podran restaurar.

Fitxer Mostra la destinació

- Aquesta acció ressalta un enllaç de destinació en una finestra nova del &dolphin;.

&Ctrl;D Fitxer Duplica aquí

- Crea duplicats dels elements seleccionats i adjunta una `còpia` al final dels seus noms.

&Alt;&Intro; Fitxer Propietats

- Mostra el diàleg de propietats per a l'element o elements seleccionats.

&Ctrl;Q Fitxer Surt

- Surt del &dolphin;.

#### El menú Edita

&Ctrl;Z Edita Desfés

- Desfà l'última acció realitzada pel &dolphin;.

&Ctrl;X Edita Retalla

- Retalla l'element o els elements seleccionats.

&Ctrl;C Edita Copia

- Copia l'element o elements seleccionats.

&Ctrl;V Edita Enganxa el contingut del porta-retalls... o Edita Enganxa un fitxer o Edita Enganxa una carpeta o Edita Enganxa x elements

- Enganxa els elements actualment copiats/tallats a la carpeta actual. Si el porta-retalls no conté fitxers o carpetes, el contingut del porta-retalls (com les dades de text o d'imatge) s'enganxarà en un fitxer nou. El nom d'aquest fitxer s'introduirà en un diàleg.

&Ctrl;F5 Edita Copia a la vista dividida inactiva

- Copia els elements actualment seleccionats des de la vista dividida activa a la vista dividida inactiva.

&Ctrl;F6 Edita Mou a la vista dividida inactiva

- Mou els elements actualment seleccionats des de la vista dividida activa a la vista dividida inactiva. Estarà inhabilitada si l'usuari actual no té permís d'escriptura sobre els elements seleccionats.

&Ctrl;F Edita Cerca...

- Obre la barra de cerca. Introduïu un terme de cerca al quadre d'edició i seleccioneu la cerca per al nom de fitxer o al contingut dels fitxers des de la carpeta actual o per tot arreu.

&Ctrl;A Edita Selecciona-ho tot

- Selecciona tots els fitxers i carpetes a la carpeta actual.

&Ctrl;&Maj;A Edita Inverteix la selecció

- Selecciona tots els elements no seleccionats i desselecciona tots els elements seleccionats a la carpeta actual.

#### El menú Visualitza

&Ctrl;+ Visualitza Apropa

- Augmenta la mida de les icones a la vista.

&Ctrl;- Visualitza Redueix

- Disminueix la mida de les icones a la vista.

&Ctrl;0 Visualitza Reinicia el zoom

- Reinicia la mida de les icones a la vista predeterminada.

Visualitza Mode de vista

- Canvia el mode de vista a Icones (&Ctrl;1), Compacte (&Ctrl;2) o Detalls (&Ctrl;3).

Visualitza Ordena per

- Canvia si els elements estan ordenats per Nom o un altre criteri descrit a Informació de la vista.

  Descendent inverteix l'ordre d'ordenació. Primer les carpetes ordena les carpetes abans que els fitxers.

Visualitza Mostra la informació addicional

- Mostra la informació addicional descrita a Informació de la vista.

Visualitza Mostra les vistes prèvies

- Mostra una vista prèvia simbòlica del contingut del fitxer en els diferents modes de vista.

Visualitza Mostra en grups

- Mostra el contingut de la carpeta actual agrupat per l'opció seleccionada a Ordena per.

&Alt;. Visualitza Mostra els fitxers ocults

- Mostra tots els fitxers i subcarpetes ocults dins de la carpeta actual.Aquesta és una drecera alternativa &Ctrl;H per a aquesta acció.

F3 Visualitza Divideix

- Habilita i inhabilita el mode de vista dividida.

F5 Visualitza Actualitza

- Torna a carregar la carpeta actual.

Visualitza Atura

- Atura la càrrega/lectura del contingut de la carpeta actual.

Visualitza Mostra els plafons

- Habilita i inhabilita els diferents plafons: Llocs (F9), Informació (F11), Carpetes (F7),Terminal (F4). Amb Bloqueja els plafons, la capçalera, la llegenda i dos botons restaran ocults per a estalviar espai, i els plafons seran immutables, amb Desbloqueja els plafons, la capçalera serà visible i el plafó es podrà moure a la dreta o esquerra, o fins i tot fora de la finestra principal.

F6 Visualitza Barra de localització Ubicació editable

- Canvia la barra de localització entre els dos modes, el mode navega i el mode editable.

&Ctrl;L Visualitza Barra de localització Substitueix la ubicació

- Canvia la barra de localització al mode editable, si és necessari, i selecciona la ubicació de tal manera que es pot substituir ràpidament.

Visualitza Ajusta l'estil de presentació de la vista...

- Obre el diàleg Estil de presentació de la vista.

#### El menú Vés

&Alt;Fletxa amunt Vés Amunt

- Canvia a la carpeta per sobre de la carpeta actual.

&Alt;Fletxa esquerra Vés Enrere

- Canvia a la carpeta vista prèviament.

&Alt;Fletxa dreta Vés Endavant

- Desfà una acció Enrere.

&Alt;Inici Vés Inici

- Canvia a la carpeta inicial de l'usuari, &ead;, /home/Pere/.

Vés Pestanyes tancades recentment

- Mostra una llista de les pestanyes tancades recentment que es poden tornar a obrir.

#### El menú Eines

&Ctrl;I Eines Mostra la barra de filtre

- Habilita i inhabilita la barra de filtres. També podeu utilitzar la drecera alternativa &Maj;/ per a aquesta acció.

&Maj;F4 Eines Obre un terminal

- Obre el &konsole; dintre de la carpeta actual.

&Ctrl;&Maj;F Eines Obre l'eina de cerca preferida

- Obre l'eina de cerca preferida a la carpeta actual.

Eines Compara els fitxers

- Compara els fitxers o carpetes actualment seleccionats amb el &kompare;. Aquesta acció només s'habilitarà si hi ha seleccionats dos fitxers o carpetes.

Eines Selecciona el joc de caràcters remot

- Permet triar de forma manual el joc de caràcters utilitzat per a una connexió remota.

#### Els menús Arranjament i Ajuda

El &dolphin; té la configuració comuna al &kde; i els elements dels menús Arranjament i Ajuda. Per a obtenir més informació, vegeu les seccions sobre El menú Arranjament i El menú Ajuda en els Fonaments del &kde;.

## Preguntes diverses

El &dolphin; substitueix al &konqueror;?

El &dolphin; no pretén ser un competidor del &konqueror;: El &konqueror; actua com un visor universal, capaç de mostrar pàgines &HTML;, documents de text, carpetes i molt més, mentre que el &dolphin; pretén ser únicament un gestor de fitxers. Aquest enfocament permet optimitzar la interfície d'usuari per a la tasca de la gestió de fitxers.

Com puc participar en el desenvolupament del &dolphin;?

La forma més fàcil d'involucrar-se amb el &dolphin; és subscrivint-se a la llista de correu dels desenvolupadors kfm-devel i enviant-hi un correu electrònic. Indicant què podeu fer, quant de temps hi podeu dedicar, &etc; Els desenvolupadors us faran saber què podeu fer en el projecte. Si desitgeu contribuir a la documentació podeu enviar un correu electrònic a la llista de l'equip de documentació del &kde;.

Com puc enviar informes d'error?

El canal oficial per a la presentació d'informes d'errors és a través del sistema de seguiment d'errors del &kde;. El seguidor d'errors del &kde; es pot trobar a https://bugs.kde.org.

Com puc enviar automàticament peticions de característiques?

El canal oficial per a la presentació de peticions de característiques es realitza a través del sistema de seguiment d'errors del &kde;. El seguidor d'errors del &kde; es pot trobar a https://bugs.kde.org.

## Crèdits i llicència

&dolphin;

Copyright del programa 2006–2014 Peter Penz peter.penz@gmx.at, Frank Reininghaus frank78ac@googlemail.com i Emmanuel Pescosta emmanuelpescosta099@gmail.com

Col·laboradors:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Copyright de la documentació 2005 Peter Penz peter.penz@gmx.at

Copyright de la documentació 2006 &Orville.Bennett; &Orville.Bennett.mail;

Copyright de la documentació 2006 Michael Austin tuxedup@users.sourceforge.net

Copyright de la documentació 2009 Frank Reininghaus frank78ac@googlemail.com

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;